85 



bergen, Vnnd hab mich deren fridtlichen anerbittens , gar 

 Hochzubedankhcn , den Wofer das selbige nicht ergangen 

 war, so ist die gmain, am göstrigen geringen Verlust im 

 Wenigistcn nit Zaghafft, sonder vilmehr dermassen erhizt, 

 vnnd resoluirt gewesen, Stuermb auff heut aufs Neu, auch 

 benebcns ein solch mitl fürzunehmen, das Es Vnd Vnnss 

 Christen Zubeschehcn, die Höchste Erbarmnus gewessen war, 

 Das aber Von mir solches vnd anders angegeben , Wais Ich 

 mich Vor Gott vnnd der Welt, Vnschuldig, bitt Ich dieselben, 

 vnib die Barmherzigkheit Gottes willen, mich in anstifftung 

 eines Bluctuergiessen , nach wider treibung des fridts nit Zu- 

 uermerkhen. Wie Ich dann Hierauf Zuerhaltung desselben alle 

 müglichkeit Zugebrauch auch von Ir gnad. vnnd gonst. fürge- 

 schlagene Weeg, zu dem instandt Zubeschehen Vnuelbarlich 

 versehen , auch vnss alle neben erwarttung einer Vnbeschwärte 

 Antwort in Gottes Allmacht bcuelhen wollen. Actum in 

 Christlich Euangl: Feldtleger Vor Linz, den 22. July anno 1626. 



P. S. 

 Das der Trometer Zurechter Zeit nit Er- 

 schinen, bitt Ich mich nit Zuuerdcn- 

 khen , den solches nit mein , sonder 

 des Trometers Vnfleiss schuldt. 



Euer Gnad. vnnd Gonst. 



Gehosamer 

 Achatz Wiliinger F. 

 (Auf der Rückseite.) 



Denen Ehrwürdig in Gott Christlich auch 

 wolgebornen herrn herrn Edl vnd Ge- 

 streng, herrn, Vest, Ehrenvest Fürsichtig, 

 Ersamen vnd Weisen herrn N. vnnd N. 

 Einer Löbl: Landtschafft in Össterreich 

 ob der Ennss herrn Verordneten. Meinen 

 Genedig, gunstig vnd geliebten herrn. 

 Nro. 28. 



